**Metodické usmernenie dekana**

**Pravidlá a požiadavky pre doktorandský študijný program Výrobná technika   
 na Fakulte environmentálnej a výrobnej techniky TU vo Zvolene v akademickom roku 2017/2018**

**Pravidlá a požiadavky pre doktorandský študijný program (VT) uplatňované na FEVT v akademickom roku 2017/2018**

**Toto nariadenie je v kontexte so ŠP TU vo Zvolene č. R-1799/2016**

Téma doktorandskej práce musí byť súčasťou riešeného  projektu na konkrétnom pracovisku fakulty.

***Pravidlá a požiadavky:***

1. **Individuálny študijný plán (IŠP)**

**Študent si je povinný v prvom mesiaci štúdia preštudovať Študijný poriadok doktorandského štúdia TU vo Zvolene.**

Povinné a povinne voliteľné predmety a predmety technických aplikácií je nutné ukončiť do dizertačnej skúšky t.j. do 18 mesiaca od nástupu.

***povinné predmety***

* 1 predmet: Metódy vedeckej práce a experimentu

***povinne* *voliteľné predmety***

* 2 predmety (min.) Vybrané state z matematiky a cudzí jazyk pre doktorandov,

***predmety technických aplikácií***

* minimálne 2 predmety v kontexte s riešenou odbornou problematikou doktorandskej práce,
* jednu odbornú skúšku študent môže vykonať na inej fakulte SR alebo inej VŠ v rámci zahraničného pobytu (po schválení gestorom predmetu na FEVT).

**Ďalšie povinnosti:**

* individuálny študijný plán (IŠP) musí byť odovzdaný do konca prvého mesiaca štúdia,
* spracovanie literárnej rešerše k téme svojej dizertačnej práce a jej prezentácia   
  na pracovisku do konca prvého ročníka – rozsah rešerše minimálne 1,5 autorského hárku (AH),
* povinná priama prezentácia výsledkov svojej vedeckej práce na odbornom fóre minimálne jedenkrát ročne (konferencia (MVK), seminár, sympózium apod.),
* ku každej predmetovej skúške musí byť vypracovaný projekt v kontexte s riešenou problematikou ako aj prezentácia,
* zahraničný pobyt, alebo stáž v dĺžke minimálne 14 dní (pre študentov v dennej forme štúdia) z ktorej študent vypracuje správu s min. rozsahom 0,5AH.

1. **Dizertačná skúška (DS)**

* vykonanie dizertačnej skúšky so všetkými náležitosťami (žiadosť na predpísanom formulári a tézy dizertačnej práce...) musí študent vykonať do konca 18-teho mesiaca od nástupu na štúdium (pre študentov v dennej forme štúdia).

***Požiadavky na písomnú prácu k dizertačnej skúške (tézy DizP):***

* minimálny rozsah téz je stanovený príslušnou Odborovou radou VT – 2AH (Times New Roman, veľkosť písma 12, riadkovanie 1,5).

***Minimálny počet citácií je stanovený príslušnou odborovou radou VT:***

– 50 citácií, ktoré sú ako vedecké recenzované publikácie spracovávané vo svetových databázach (napr. WOS, SCOPUS), väčšina cudzojazyčných,

* tézy sa predkladajú v slovenčine – v inom jazyku je možné tézy predložiť na základe predchádzajúceho schválenia dekanom FEVT.

1. **Dizertačná práca (DizP)**

* pre predloženie DizP k obhajobe platí čl. 31 ŠP doktorandského štúdia TU vo Zvolene,
* minimálny rozsah DizP je stanovený príslušnou Odborovou radou VT 4AH : (Times New Roman, veľkosť písma 12, riadkovanie 1,5),
* 100 citácií, ktorými sú vedecké recenzované publikácie spracované vo svetových databázach (napr. SCOPUS, WOS), väčšina cudzojazyčných,
* DizP sa predkladá v slovenčine, v inom jazyku je možné DizP predložiť na základe predchádzajúceho schválenia dekanom FEVT,
* dodatok k čl. 32/2, ŠP-doktorandského štúdia TUZVO, DizP je možné predložiť ako súbor publikovaných (alebo redakčne prijatých k publikácií) článkov. Minimálny počet: 3 vedecké recenzované publikácie publikované v časopisoch, v databáze Web of Knowledge s prideleným Impact factorom indexom, alebo v časopisoch v databáze SCOPUS s prideleným Scientific Journal Ranking indexom. Aspoň v dvoch publikáciách musí byť študent na prvom mieste v autorskom kolektíve. U ostatných publikáciách musí byť študent aspoň na druhom mieste v autorskom kolektíve. V prípade, že je DizP ako súbor publikovaných článkov, je jej nevyhnutnou súčasťou rozbor problematiky, syntéza výsledkov, diskusia, závery a odporučenia pre využitie poznatkov v praxi, alebo pre ďalší rozvoj odboru celkom v rozsahu minimálne 2 AH.

1. **Publikačná činnosť**

K povoleniu obhajoby DizP vyžaduje od študenta Odborová komisia v študijnom odbore Výrobná technika splnenie minimálnych publikačných požiadaviek:

* 2 pôvodné práce podľa kategórie atribútu výstupov **A** ( minimálne 1 vedecká práca registrovaná v databázeCurrent Contents Connect)a súčasne 1 publikácia v kategórii **B**,
* v každom roku štúdia jednu prácu publikovanú vo vedeckom časopise FEVT Acta Facultatis Technicae (AFT).
* študent musí byť v týchto publikáciách na prvom mieste v autorskom kolektíve.

Požiadavky na uznanie publikovaného článku:

* článok musí súvisieť s témou dizertačnej práce,
* musí byť uvedená afiliácia doktoranda k jeho školiacemu pracovisku, tzn., FEVT TU vo Zvolene,
* publikácia musí byť registrovaná v knižnici TU vo Zvolene,
* článok môže byť vo forme tzv. „v tlači“ (article press).

Vo Zvolene dňa: 04.09.2017

doc. Ing. Marián Kučera, PhD.

dekan FEVT TU Zvolen